L 165/18 Euroopan unionin virallinen lehti 4.6.2014 NEUVOSTON PÄÄTÖS, annettu 12 päivänä toukokuuta 2014, pöytäkirjan tekemisestä Euroopan unionin ja sen jäsenvaltioiden puolesta Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi (2014/320/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 6 kohdan a alakohdan i alakohdan ja 8 kohdan toisen alakohdan kanssa, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, ottaa huomioon Euroopan parlamentin hyväksynnän, sekä katsoo seuraavaa: (1) — Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimuk- seen liitettävä pöytäkirja Kroatian tasavallan Euroopan unioniin liittymisen huomioon ottamiseksi, jäljempänä "pöytäkirja', on allekirjoitettu neuvoston päätöksen 2014/316/EU (') mukaisesti sillä edellytyksellä, että pöytä- kirjan tekeminen saatetaan päätökseen. (2) — Pöytäkirjan tekemiseen sovelletaan erillistä menettelyä Euroopan atomienergiayhteisön toimivaltaan kuuluvien seikkojen osalta. (3) — Kyseinen pöytäkirja olisi hyväksyttävä, ON HYVÄKSYNYT TÄMÄN PÄÄTÖKSEN: 1 artikla Hyväksytään unionin ja sen jäsenvaltioiden puolesta pöytäkirja Euroopan yhteisöjen ja niiden jäsenvaltioiden sekä Alba- nian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi (?). 2 artikla Neuvoston puheenjohtaja valtuutetaan nimeämään yksi tai useampi henkilö, jolla on valtuudet tallettaa Euroopan unionin ja sen jäsenvaltioiden puolesta pöytäkirjan 9 artiklan 2 kohdassa tarkoitettu hyväksymiskirja. 3 artikla Tämä päätös tulee voimaan päivänä, jona se hyväksytään. Tehty Brysselissä 12 päivänä toukokuuta 2014. Neuvoston puolesta Puheenjohtaja C. ASHTON (') Katso tämän virallisen lehden sivu 3. (?) Sopimuksen teksti on julkaistu yhdessä sen allekirjoittamista koskevan päätöksen kanssa (katso tämän virallisen lehden sivu 19).